**APSTIPRINĀTS**

ar Madonas novadpētniecības un mākslas muzeja

2018.gada 3.septembra rīkojumu Nr.23 - v

**Radošo darbu konkursa**

**„Uzmanību – es, tu, mēs un ūdens!”**

**NOLIKUMS**

Madonas novadpētniecības un mākslas muzejs sadarbībā ar Dabas aizsardzības pārvaldi, realizējot nodibinājuma “CEMEX Iespēju fonds” atbalstīto projektu “SOS!H20 muzejā”, organizē konkursu bērniem un jauniešiem “Uzmanību – es, tu, mēs un ūdens!”.

1. **Konkursa mērķis**

Veicināt bērnos un jauniešos interesi par vienu no vērtīgākajiem dabas resursiem – ūdeni, attīstīt radošo iniciatīvu un vēlmi izzināt Latvijas dabas bagātības. Bērni un jaunieši tiek aicināti radīt darbus, kuros parādītu ūdens dažādo pielietojumu, ar ūdens piesārņojumu saistītās problēmas, nozīmīgumu dabas procesos, cilvēku ikdienas dzīvē, folklorā un reliģijā.

1. **Konkursa organizatori**

Madonas novadpētniecības un mākslas muzejs sadarbībā ar Dabas aizsardzības pārvaldi un “Cemex Iespēju fonds”.

1. **Konkursa dalībnieki**

Bērni un jaunieši vecumā no 2 – 16 gadiem. Dalībnieki tiek sadalīti trīs vecuma grupās: 2-7 gadi, 8-12 gadi un 13-16 gadi.

1. **Konkursa balva**

Ekskursija uz Teiču dabas rezervāta Sildu dabas taku Dabas aizsardzības pārvaldes gida pavadībā un Dabas aizsardzības pārvaldes un Madonas muzeja balvas. Labākie darbi tiks izlikti izstādē muzeja foajē.

1. **Konkursa noteikumi**
	1. Konkursā var piedalīties ikviens bērns un jaunietis vecumā no 2 līdz 16 gadiem.
	2. Katrs dalībnieks var iesniegt tikai vienu darbu, kas var būt izpildīts jebkurā tehnikā(zīmējums, aplikācija, dzejolis, stāsts, pasaka, glezna, instalācija, video, pētījums, u. tml.).
	3. Darbi jāiesniedz Madonas novadpētniecības un mākslas muzejā (Skolas iela 12, Madona, 3.stāvs, 313.kabinets), parakstoties par darba iesniegšanu, vai elektroniski, nosūtot uz e-pastu: irbe.liga@gmail.com (darbs tiek uzskatīts par iesniegtu pēc apstiprinājuma e-pasta saņemšanas) vai pa pastu (konkursam “Uzmanību – es, tu, mēs un ūdens!”, Madonas muzejs, Skolas iela 12, LV-4801, pasta zīmogs 2018.gada 25.septembris).
	4. Darba otrā pusē (ja tas nav iespējams, tad atsevišķā aploksnē, uz kuras norādīts darba nosaukums) jānorāda informācija par tā autoru – vārds, uzvārds, vecums, kontaktinformācija, darba nosaukums.
	5. Konkursa norises laiks ir no 2018.gada 5.septembra līdz 28.septembrim. Darbi klātienē tiek pieņemti līdz 2018.gada 28.septembrim plkst.16.00 muzeja darba laikā.
	6. Darbus izvērtē un uzvarētājus nosaka žūrijas komisija trīs locekļu sastāvā.
		1. Komisijas priekšsēdētājs – Madonas muzeja galvenā speciāliste Līga Irbe;
		2. Komisijas loceklis – DAP Sabiedrisko attiecību un vides izglītības nodaļas grafiskā dizainere Daiga Segliņa;
		3. Sabiedrības pārstāvis - Madonas bērnu un jauniešu centra “Kubs” darbiniece Indra Veipa.
	7. Darbus komisija izvērtēs laikā no 2018.gada 1. līdz 7.oktobrim. Uzvarētāji tiks paziņoti Madonas muzeja facebook kontā un muzeja mājas lapā (ar tiem organizatori sazināsies arī personīgi) līdz 2018.gada 12.oktobrim.
	8. Komisija iesniegtos darbus izvērtē pēc 10 punktu sistēmas (katram darbam trīs kategorijas – atbilstība tēmai un nolikuma nosacījumiem, oriģinalitāte un izpildījuma kvalitāte), liekot katram darbam vērtējumu no 1-10 katrā kategorijā. Par godalgojamiem darbiem tiek uzskatīti tie, kuri saņēmuši visaugstāko kopvērtējumu. Vienāda vērtējuma gadījumā lēmumu par godalgojamiem darbiem pieņem komisijas vadītājs.
	9. Ja konkursā darbu ir iesniedzis žūrijas komisijas locekļa tuvs radinieks, vai viņš uzskata, ka pildot uzdotos pienākumus, varētu rasties interešu konflikts, šī darba novērtēšanu atbilstoši nolikumam veic Madonas muzeja direktore.
	10. Tiks apbalvoti 3 bērni katrā vecuma grupā un 2 bērni ar īpašām vajadzībām (iesniegtos darbus izvērtējot atsevišķi no pārējiem konkursa dalībniekiem).
	11. Darba iesniegšana vienlaicīgi ir dalībnieka, viņa vecāku vai likumīgo pārstāvju piekrišana konkursa darba publiskai izstādīšanai muzejā (norādot darba autora vārdu, uzvārdu, vecumu, darba nosaukumu), kā arī darba publiskošanai plašsaziņas līdzekļos, muzeja facebook kontā un mājas lapā bez īpašas saskaņošanas, tai skaitā fiksēt darbu fotogrāfijās, video ierakstos, publiski pārraidīt televīzijā vai sociālajos tīklos. Autori var saņemt atpakaļ iesniegtos darbus no 2018.gada 1.decembra līdz 31.decembrim Madonas muzejā. Neizņemtie darbi pēc noteiktā termiņa tiks iznīcināti.
	12. Konkursa uzvarētāju apbalvošana notiks Madonas muzeja telpās 2018.gada oktobrī. Uzvarētājiem brauciens uz Teiču dabas rezervātu - 2018.gada oktobra otrajā pusē.
	13. Jebkurus strīdus vai domstarpības, kas varētu rasties konkursa gaitā, izskata un gala lēmumu pieņem Madonas novadpētniecības un mākslas muzeja direktore.

Papildu informācija par konkursu:  tālr.64823844 vai 64822483, irbe.liga@gmail.com, Līga Irbe mob.tālr.29750811.

Madonas novadpētniecības un

mākslas muzeja direktore L.Zepa

Irbe 64822483

irbe.liga@gmail.com